Wat is die belangrikste bestanddeel van geluk? - www.bybelkennis.co.za
by Coen Slabber · Published 07/01/2015 · Updated 10/12/2014
In his presence is fullness of joy; in his absence is depth of misery. —C.H. Spurgeon
Almal van ons wil gelukkiger in ons persoonlike en professionele lewens wees. Aan die begin van 'n nuwe jaar doen ons meer introspeksie; waarvan wil ek hierdie jaar meer of minder doen? Richard Davidson (Working with Mindfulness: Research and Practice of Mindful Techniques in Organizations) is 'n kenner op die voordele van meditasie.
As ons praat van ware of volhoubare geluk praat ons nie van die verbygaande verandering wat jy ondervind as jy 'n goeie maaltyd eet of 'n nuwe produk koop nie. Kort daarna keer jy in ieder geval terug na jou basislyn.
Een van die belangrikste bestanddele vir ware geluk, volgens sy navorsing, is deernis. Die Dalai Lama sê dat een van die beste maniere om jou eie geluk te bevorder, is deur goed en vrygewig teenoor ander te wees. Daar is baie eksperimente gedoen om hierdie stelling te bewys. Diegene wat gee, is gelukkiger as diegene wat net oor hulleself bekommerd is.
'n Gesindheid wat op ander en nie op jouself fokus nie, bevorder jou welstand en geluk. Mense wat selfgefokus is, het diwels 'n negatiewe siening – hulle is nie gelukkig nie.